google/wiki40b huggingface dataset:
Škoda 10 T

Škoda 10 T je česká trojčlánková nízkopodlažná električka, ktorá vychádza z typu 03 T.

Konštrukcia

10 T je obojsmerné štvronápravové čiastočne nízkopodlažné električkové vozidlo. Skladá sa z troch článkov spojených kĺbmi (tzv. "harmonikami"). Na oboch stranách vozidla sa nachádzajú troje výsuvné dvere (dvoje dvojdielne, jedny jednodielne).
Obojsmerná 10 T konštrukčne aj dizajnovo vychádza z jednosmernej 03 T. Nízkopodlažný je stredný článok (350 mm nad temenom koľajnice), ktorý je zavesený medzi predným a zadným článkom. Tie su na pevných podvozkoch a podlaha je vo výške 780 mm nad temenom koľajnice. Podiel nízkopodlažnej časti dosahuje 50 %. Celé vozidlo je klimatizované. Vozidlá premávajúce v meste Portland majú nainštalované automaty na cestovné lístky.

Prevádzka

V rokoch 2001 a 2002 bolo vyrobených 10 kusov, všetky premávajú v USA (mestá Portland, štát Oregon a Tacoma, štát Washington)
Vhľad

Vhľad (nem. Einsicht, angl. insight) je náhle pochopenie vzťahových súvislostí medzi prvkami prítomnými v danej situácii.
Jan Drda

Životopis

Narodil sa v Příbrame ako syn robotníka. V roku 1921 stratil matku, ktorá zomrela pri pôrode ďalšieho dieťaťa. Otec začal po rozpade svojho druhého manželstva piť a od detí odišiel. Jana a jeho sestru Mariu potom vychovával starý otec. Jan sa mal pôvodne vyučiť za klampiara, ale jeho babička presadila, aby študoval na klasickom gymnáziu v Příbrame, kde roku 1934 maturoval a začal študovať slovanskú a klasickú filológiu na pražskej Karlovej univerzite. 
Od mladosti písal poviedky a hry pre ochotnícke divadlo. Štúdium filológie nedokončil, ale už od roku 1932 prispieval do novín a časopisov. Svoju románovú prvotinu Městečko na dlani vydal ako 25-ročný. V rokoch 1937 – 1942 bol redaktorom Lidových novín (LN), do ktorých prispieval fejtónmi, črtami a reportážami. Po oslobodení prešiel do Svobodných novín, neskôr do denníka Práce, aby sa v roku 1948 vrátil do LN, tentoraz ako šéfredaktor (do roku 1952). 
Roku 1945 vstúpil do KSČ. Po Víťaznom februári zastával významné kultúrne a politické funkcie, okrem iného bol v rokoch 1948 – 1960 poslancom Národného zhromaždenia a v rokoch 1949 – 1956 predsedom Zväzu československých spisovateľov. 
Významná bola aj jeho spolupráca s filmom, predovšetkým sa uplatnil ako autor námetov a scenárov. Ku koncu života bol šéfredaktorom týždenníka Svět práce, ktorý roku 1968 sám založil. Postavil sa proti invázii vojsk Varšavskej zmluvy roku 1968, za čo bol hneď roku 1969 z tohto miesta vyhodený. Zomrel osamelý na zámku v Dobříši. Je pochovaný na dobříšskom cintoríne.
Rosiers-de-Juillac

Poloha

Obec má rozlohu 9,85 km². Najvyšší bod je položený 273 m n. m. a najnižší bod 135 m n. m.

Obyvateľstvo

Počet obyvateľov obce je 189 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trosly-Loire

Poloha

Trosly-Loire má rozlohu 15,21 km². Najvyšší bod je položený 157 m n. m. a najnižší bod 43 m n. m.

Obyvateľstvo

Trosly-Loire má 588 obyvateľov (2009).
Graf vývoja obyvateľstva:
Zdroje: INSEE
Dolina Strążyska

Topografia

Dolina za začína vo výške 900 m n. m. pri Drodze pod Reglami, na konci ul. Strążyskiej V Zakopanom a vedie až k stenám Giewontu, ktorý ju ohraničuje na južnej strane. Západnú stranu doliny tvorí Grzybowiec a Łysanki so Samkowou Czubou, na východe zas Juhaska Kopa v Długim Giewoncie skalný pilier, potom chrbát Wyżniej Suchej Przełęczy, Niżnia Sucha Przełęcz, Suchy Wierch, Sarnia Skała a jej chrbát Grześkówki. Nad vodopádom Siklawica chrbát Styrżnika rozdeľuje hornú časť Doliny Strążyskiej na dve menšie dolinky, ktoré formujú jej horné poschodie: východné Dolinu Wielkiej Równi a západné Mału Dolinku. Hlavná časť doliny má ešte niekoľko menších bočných oddelení: Samkowy Żleb, Dolina Grzybowiecka, Koński Żleb a Sarni Żleb.

Opis doliny

Dolina vznikla dôsledkom tektonického zlomu na mieste, kde sa začína Żleb Kirkora. Má plochu 4 km², a dĺžku 3 km. Celú dolinu vytvárajú sedimentárne horniny. Dolina je zarastená lesmi a na jej oboch stranách sú početné skalné veže. Medzi najvýznamnejšie patria: Kominy Strążyskie, Skała Jelinka, Kapelusze, Kiernia, Czarna Turnia. Cez dolinu preteká bystrý Strążyski Potok. Táto tichá dolina je obľúbeným miestom návštev mnohých turistov.
Takmer na začiatku doliny je poľana Młyniska, na ktorej stojí lesovňa TANAPu. V hornej časti doliny je neveľká Polana Strążyska, na ktorej sa nachádzajú dva salaše, bufet a veľká skala, ktorú pomenovali Sfinks. Na poľane sa stretávajú turistické chodníky.
V minulosti bola dolina vypásaná, najmä na Hali Strążyskiej. Najstaršie zachované dokumenty, ktoré sa o doline zmieňujú sú z roku 1605. Názov doliny pochádza z roku 1669. V roku 1961 bolo vypásanie dobytka a oviec zakázané.
Dolina je populárnym cieľom mnohých turistov. Je obľúbená aj preto, lebo cez ňu prechádza turistický chodník na Giewont. V ústí doliny stojí vila „Roma“, je tu parkovisko a konečnú tu majú autobusy.
Napriek blízkosti Zakopaného a vysokej návštevnosti sú lesy v dobrom stave. Na Samkowej Czubie a na Grześkówkach stále rastie pôvodný bukovo–jedľový les a zriedkavo sa vyskytuje tis. Severné steny Giewontu sú porastené bohatou flórou. Rastú tu mnohé vzácne rastliny ako napríklad: jarabina mišpuľková, papradie alpínske, prilbica chlpatoplodá, skalník plstnatý, krivec najmenší.
Auribail

Poloha

Obec má rozlohu 8,94 km². Najvyšší bod je položený 312 m n. m. a najnižší bod 209 m n. m.

Obyvateľstvo

Počet obyvateľov obce je 229 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Louroux-de-Beaune

Poloha

Louroux-de-Beaune má rozlohu 10,66 km². Najvyšší bod je položený 501 m n. m. a najnižší bod 316 m n. m.

Obyvateľstvo

Louroux-de-Beaune má 183 obyvateľov (2009).
Graf vývoja obyvateľstva:
Zdroje: INSEE
Castiglione (Haute-Corse)

Poloha

Obec má rozlohu 23,17 km². Najvyšší bod je položený 2 160 m n. m. a najnižší bod 360 m n. m.

Obyvateľstvo

Počet obyvateľov obce je 35 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ognéville

Poloha

Obec má rozlohu 4,12 km². Najvyšší bod je položený 328 m n. m. a najnižší bod 253 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montreuil-en-Touraine

Poloha

Obec má rozlohu 25,09 km². Najvyšší bod je položený 113 m n. m. a najnižší bod 76 m n. m.

Obyvateľstvo

Počet obyvateľov obce je 769 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Honce

Polohopis

Obec leží na severnom úpätí Plešivskej planiny západne od mesta Rožňava. K obci patrí miestna časť Na Lazec.

Dejiny

Honce vznikli ako banícka osada v 13. storočí na území Štítnika, po Bebekovcoch bola vo vlastníctve Andrášiovcov, v 16. storočí bola obec poplatná Turkom. Obyvateľstvo sa zaoberalo poľnohospodárstvom, chovom oviec, doplnkovo uhliarstvom a furmančením.
Gálium

Výskyt

Gálium je rozptýlené v nerastoch, ktoré obsahujú hliník, najmä v bauxitoch, v kremičitane turmalín, vo sfaleritoch a v popole uhlia. Jeho nerasty gallit a germanit sa vyskytujú zriedkavo v niekoľkých baniach Južnej Afriky.
Majstrovstvá sveta v ľadovom hokeji hráčov do 20 rokov 2017

I. A divízia

Turnaj I. A divízie MS 2017 sa hral v Bremerhavene v Nemecku od 11. do 17. decembra 2016.

I. B divízia

Turnaj I. B divízie MS 2017 sa hral v Budapešti v Maďarsku od 11. do 17. decembra 2016.

II. A divízia

Turnaj II. A divízie MS 2017 sa hral v Tallinne v Estónsku od 11. do 17. decembra 2016.

II. B divízia

Turnaj II. B divízie MS 2017 sa hral v Logroño v Španielsku od 7. do 13. januára 2017.

III. divízia

Turnaj III. divízie MS 2017 sa hral v Dunedine na Novom Zélande od 16. do 22. januára 2017. Hralo sa v dvoch základných štvorčlenných skupinách, prvé dva tímy z každej skupiny postúpili do semifinále.
Jailly

Poloha

Obec má rozlohu 10,74 km². Najvyšší bod je položený 394 m n. m. a najnižší bod 273 m n. m.

Obyvateľstvo

Počet obyvateľov obce je 69 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nancy-sur-Cluses

Poloha

Obec má rozlohu 14,22 km². Najvyšší bod je položený 2 183 m n. m. a najnižší bod 680 m n. m.

Obyvateľstvo

Počet obyvateľov obce je 451 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Provincia 13 spišských miest

Provincia 13 spišských miest bol samosprávny celok spišských miest v rokoch 1412 – 1778.
Vznikol z miest spišského zálohu a tvorili ho: Spišská Nová Ves, Spišské Vlachy, Spišské Podhradie, Poprad, Veľká, Spišská Sobota, Stráže pod Tatrami, Matejovce, Spišská Belá, Vrbov, Ľubica, Ruskinovce a Tvarožná.
Poľskí králi mestám potvrdili všetky privilégia uhorských panovníkov a ponechali pôvodnú, hoci značne oklieštenú samosprávu. V roku 1769 zálohované mestá obsadilo uhorské vojsko a v roku 1772 boli opäť včlenené do Uhorska (formálne 18. 9. 1773). Provincia ako samostatný celok trvala ešte niekoľko rokov, do júna 1778, keď boli k pôvodnej trinástke pričlenené mestá Stará Ľubovňa, Podolínec a Hniezdne a utvorená Provincia 16 spišských miest.
Yael Grobglasová

Detstvo

Grobglasová sa narodila v Paríži. Jej otec, Jean Pierre Grobglas, je z francúzsko-židovskej rodiny. Jej matka Eva pochádza z Rakúska a konvertovala na Judaizmus. V roku 1986, keď mala Grobglasová 2 roky, jej rodina imigrovala do Izraela a usadila sa v meste Ra'anana.
Jej talent a vášeň pre múzické umenie sa prejavilo už v detstve. Ako tínedžerka vystupovala v profesionálnych tanečných a baletných skupinách. Neskôr sa venovala modelingovej kariére a podieľala sa na rade prehliadok a reklamných kampaní. Nakoniec si však uvedomila, že najväčší záujem má o herectvo. Grobglasová vyštudovala Yoram Loewenstein Performing Arts Studio v Tel Avive.
Albínovský kanál

Opis

Kanál odvádza vodu z Podslanskej pahorkatiny, časti Východoslovenskej pahorkatiny. Začína sa severne od lokality Stašov a prúdi na východ, prechádza popod cestu III/3652, následne sa stáča juhovýchodným smerom a v blízkosti zaniknutej samoty Albínov č. d. 1292/1 prechádza popod miestnu cestu vedúcu z Kollárovej ulice mesta Sečoviec do mestskej časti Albínov. Ďalej smeruje na východ, prechádza popod železničnú trať Trebišov – Vranov nad Topľou, z ľavej strany priberá Berecký kanál a v extraviláne obce Parchovany sa vlieva do Višňovského potoka.
Kanál býva výraznejšie rozvodnený najmä v období topenia snehovej pokrývky v Podslanskej pahorkatine a pri vyššom úhrne zrážok, naproti tomu pri nízkom úhrne zrážok, najmä v letnom období, vyschýna. Ako uvádza kochanovský geológ Július Magyar: „Množstvo vody v nich [potôčikoch a regulovaných kanáloch orientovaných v severojužnom, severozápadno-juhovýchodnom smere], podobne ako v potoku Trnávka, závisí od množstva zrážok v priebehu kalendárneho roka. Ich hladiny kolíšu od najvyššej úrovne počas jari a jesene, k nízkej úrovni vody v lete (júl – august). [...] značnú časť roka trpia na nedostatok vody a väčšina z nich v suchom lete dosahuje minimálny vodný stav, sú na hranici kolapsu hygieny toku, prípadne vysychajú. V období priaznivom na zrážky majú dostatok, a nadbytok vody...“

Dejiny

Tento vodný tok bol zaznačený už v prvom vojenskom mapovaní (1763 – 1785), na ktorom pramení pod Albínovskou horou a smeruje na juhovýchod, avšak jeho ústie nie je zaznačené.
Na druhom vojenskom mapovaní (1806 – 1869) je znázornený ako krátky potok s dĺžkou len cca 1 km, ktorého koryto končí cca 180 m východne od cesty z Kochanoviec (Kochanovcze, maď. Kohány) do osady Albínov (Olbyno, maď. Albin).
Tretie vojenské mapovanie (1869 – 1887) ho znázorňuje už ako tok s regulovaným korytom, prameniaci pri samote (zu Albin) juhozápadne od Albínova (Psz Albin) a vlievajúci sa do Višňovského potoka (Kumenec p.) pri západnej strane cesty z Hriadok (Gerenda) do Dvorianok (Téhna).
Meilhan (Landes)

Poloha

Obec má rozlohu 39,07 km². Najvyšší bod je položený 84 m n. m. a najnižší bod 18 m n. m.

Obyvateľstvo

Počet obyvateľov obce je 1 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Genest-sur-Roselle

Poloha

Obec má rozlohu 19,22 km². Najvyšší bod je položený 421 m n. m. a najnižší bod 270 m n. m.

Obyvateľstvo

Počet obyvateľov obce je 464 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magny-la-Ville

Poloha

Obec má rozlohu 3,69 km². Najvyšší bod je položený 431 m n. m. a najnižší bod 300 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magnetický monopól

Magnetický monopól je hypotetická elementárna častica, ktorá nesie magnetický náboj.

Existencia

Existenciu takejto častice predpovedajú viaceré teórie fyziky častíc, najmä teória veľkého zjednotenia a teória superstrún. Napriek viacerým experimentom v rokoch 1975, 1982, 1986 a 2007 sa ich existencia nepotvrdila, takže je stále možné, že magnetické monopóly neexistujú.
Lalande-en-Son

Poloha

Obec má rozlohu 5,99 km². Najvyšší bod je položený 210 m n. m. a najnižší bod 83 m n. m.

Obyvateľstvo

Počet obyvateľov obce je 681 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pontigny

Poloha

Obec má rozlohu 11,92 km². Najvyšší bod je položený 183 m n. m. a najnižší bod 102 m n. m.

Obyvateľstvo

Počet obyvateľov obce je 724 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
T-84

Charakteristika

Tank T-84 vznikol v závode KMDB v Charkove. Hlavným hnacím motorom vývoja vlastného tanku bola snaha osamostatniť sa od ruských zbrojárskych podnikov. To bolo potrebné nielen kvôli domácim potrebám, ale aj kvôli exportu, keďže závislosť na ruských dodávateľoch značne oneskorila dodávky tankov t-80UD do Pakistanu. Hlavným rozdielom umožňujúcim rozlíšenie tankov T-80 a T-84 je zváraná veža u T-84, na rozdiel od liatych veží typických pre sovietsku konštrukčnú školu (kam patrí aj T-80).
Ako už bolo spomenuté, T-84 ponúka výborný pomer výkon/hmotnosť dosahujúci 26 k/t. Pre porovnanie, tank T-72 má pomer 18 k/t, a moderný ruský tank T-90 22 k/t. Vďaka tejto vlastnosti si T-84 vyslúžil prívlastok „lietajúci tank“. T-84 je schopný pôsobiť v extrémnych klimatických podmienkach (od -40°C do 55°C), pričom posádka sa nachádza v klimatizovanom priestore.
József Liszka

József Liszka (*1956) je maďarský etnograf, muzeológ, rodák z Gbeliec. Od roku 1991 pracuje v Podunajskom múzeu v Komárne.
Spojenci (druhá svetová vojna)

Spojenci bola protinacistická koalícia počas druhej svetovej vojny, ktorej hlavní členovia boli ZSSR, USA, Spojené kráľovstvo a Čína a ďalšie krajiny. (V užšom zmysle slova sú „Spojenci“ iba veľmoci, teda najmä menované štáty.)
Cyril Bystrík Janík

Životopis

Páter Cyril Bystrík Janík OFM v detskom veku osirel. Vyučil sa za vinohradníka a ako hlboko veriaci vstúpil do rehole františkánov, ktorá bola vtedajším komunistickým režimom v Česko-Slovensku zakázaná. Ako člen tajnej cirkvi bol vysvätený za kňaza františkánskeho rádu v nemeckom Erfurte. Pracoval ako vedúci skladu. V júni 1985 uňho Štátna bezpečnosť v rámci proticirkevnej akcie „Vír“ vykonala domové prehliadky, pri ktorých sa našla samizdatová, náboženská literatúra a liturgické predmety. Prípad iniciovala ŠtB, ktorá v spolupráci s políciou, pre členstvo v reholi na objednávku režimu, Janíka obvinila z vykonštruovaného trestného činu a dosiahla jeho odsúdenie na viac ako dva roky nepodmienečne. Podrobnosti o prípade, ktorý bol súčasťou a vyvrcholením akcie ŠtB proti kresťanstvu s označením akcia „VÍR“, boli publikované Ústavom pamäti národa v časopise Pamäť národa č. 02/2007. Okresný súd v Poprade za predsedníctva JUDr. Štefana Harabina (súčasného predsedu Najvyššieho súdu SR) ho najprv oslobodil. Prokurátor sa však odvolal a Krajský súd v Košiciach vrátil vec okresnému súdu. Súd znovu za predsedníctva JUDr. Štefana Harabina odsúdil Janíka na 28 mesiacov nepodmienečne. V odvolacom konaní ho Krajský súd v Košiciach zároveň odsúdil za marenie dozoru nad cirkvou. V roku 1986 bol po odsúdení ako ťažko chorý uväznený. Po zmene režimu v novembri 1989 pôsobil v reholi v Prahe. Pre ťažkú psychickú chorobu opustil kláštor a žil medzi ľuďmi bez prístrešia. Zomrel predčasne vo veku 46 rokov 9. novembra 1998 za dodnes neobjasnených okolnosti. Bol pochovaný na Olšanskom cintoríne v Prahe.

Odhalenie pamätnej tabule a čestné členstvo in memoriam

Františkán páter Cyril Bystrík Janík bol prijatý za čestného člena in memoriam Svetového združenia bývalých československých politických väzňov, ktoré podalo návrh na očistenie jeho mena. 6. júna 2010 bola na rodnom dome pátra C. B. Janíka OFM v Liptovskej Tepličke odhalená pamätná tabuľa.
Colombier (Dordogne)

Poloha

Colombier má rozlohu 7,03 km². Najvyšší bod je položený 172 m n. m. a najnižší bod 54 m n. m.

Obyvateľstvo

Colombier má 243 obyvateľov (2009).
Graf vývoja obyvateľstva:
Zdroje: INSEE
Mayres (Puy-de-Dôme)

Poloha

Obec má rozlohu 12,49 km². Najvyšší bod je položený 926 m n. m. a najnižší bod 608 m n. m.

Obyvateľstvo

Počet obyvateľov obce je 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viera Žifčáková

Životopis

Základnú školu navštevovala v Brne a v Banskej Bystrici (1952-1960), študovala na Strednej ekonomickej škole v Banskej Bystrici (1960-1964), na VŠE v Bratislave (1965-1970), 1970 Ing., absolvovala diaľkové štúdium trénerov na FTVŠ UK v Bratislave, tréner I. tr. Pôvodne inžinierka ekonómie. V mladosti aktívna gymnastka za Červenú hviezdu Banská Bystrica. Spoluzakladateľka, profesionálna trénerka a vedúca Tréningového strediska mládeže pri TJ Podpolianskych strojární v Detve. Trénerka Slov. ÚV ČSZTV a ÚV ČSZTV s pôsobiskom v Detve. Vychovala niekoľko úspešných čs. reprezentantiek na olympijských hrách, majstrovstvách sveta a Európy, Svetovom pohári a iných medzinárodných súťažiach.
Saint-Benoit-en-Diois

Poloha

Obec má rozlohu 11,17 km². Najvyšší bod je položený 1 198 m n. m. a najnižší bod 306 m n. m.

Obyvateľstvo

Počet obyvateľov obce je 28 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hontiansky seniorát

Hontiansky seniorát (v plnom znení Hontiansky seniorát Evanjelickej cirkvi augsburského vyznania na Slovensku, v skratke HOS) je cirkevnou organizačnou jednotkou Evanjelickej cirkvi a. v. na Slovensku, do ktorej je zahrnutých 26 cirkevných zborov nachádzajúcich sa v dvoch krajoch.
2 CZ sú v Nitrianskom kraji v okrese Levice (Šahy, Sazdice) a 24 CZ je v Banskobystrickom kraji v 5 okresoch, a to Banská Štiavnica (Baďan, Banská Štiavnica, Prenčov), Krupina  (Cerovo, Devičie, Drážovce, Drienovo, Dudince, Hontianske Moravce, Hontianske Tesáre - Dvorníky, Kráľovce-Krnišov, Krupina, Ladzany, Lišov, Rykynčice, Terany, Žibritov), Veľký Krtíš (Čelovce, Dačov Lom, Sucháň), Zvolen (Babiná, Pliešovce, Sása) a Žarnovica (Hodruša-Hámre). Seniorát patrí do Západného dištriktu. Seniorát sídli v sídle cirkevného zboru seniora.

Seniori

Ján Dianovič, Bátovce (1610);
Emerich Adami, Batovce (1611-1615);
Krištof Leczkovinus, Žemberovce (1616-?);
Juraj Domanicenus, Bzovík (1626-1633);
Peter Fabricius, Prenčov (1633-1640);
Juraj Krudy, Senohrad (1640-1655?);
Juraj Zábojník, Senohrad (1668-1669);
Daniel Špetko, Medovarce (1670-1674);
Peter Roszjar, Dačov Lom (okolo r. 1689?);
Ján Zeljenka, Cerovo (1691-1695);
Juraj Fábri, Tesáre (1695-1703);
Peter Roszjar, Dačov Lom (1703-1704);
Juraj Štrba, Antol a Kostolné Moravce (1710?-1716?);
Ján Fábri, Tesáre (1717-1723);
Pavel Rafanides, Ladzany (1723-1729);
Pavel Michalovič, Prandorf (1729-1746);
Ján Fridrich Michalides, Kostolné Moravce (1746-1756);
Jakub Bobor, Bohunice (1756-1773);
Samuel Gažúr, Kostolné Moravce (1773-1782);
Jozef Schmidt, Dačov Lom (1782-1785);
Matej Krumm, Prandorf (okolo r. 1785);
Martin Hamaljar, Banská Štiavnica (1791?-1796);
Ján Straka, Pukanec (1796-1804);
Ján Polarecký, Kostolné Moravce (1804-1805);
Daniel Lehoczky, Malá Čalomija (1804-1829);
Bohuslav Tablic, Kostolné Moravce (1829-1832);
Ján Seberíni, Banská Štiavnica (1832-1834);
Karol Štefan Ján, Beluj (1834-1843);
Samuel Holuby, Pukanec (1843-1850);
Ondrej Wengerický, Dvorníky (1850-1852);
Samuel Kuzma, Bátovce (1852-1858);
Ondrej Wengerický, Dvorníky (1858-1860);
Adam Masztiš, Devičie (1860-1873);
Ján Lőrincsek, Čelovce (1873-1885);
Karol Hrenčík, Banská Štiavnica (1885-1888);
Viliam Händl, Banská Štiavnica (1888-1919);
Martin Bujna, Pukanec (administrátor, 1919-1921);
Samuel Kramár, Lišov (1922-1928);
Samuel Bobál, Kostolné Moravce (1928-1953);
Štefan Miškovský, Horné Rykynčice a Ladzany (1953-1971);
Pavel Radváni, Banská Štiavnica (1972-1992);
Milan Šimko, Devičie (1994-2000);
Miroslav Dubek, Krupina (senior i administrátor, 2000-2018);
Katarína Zaťková, Pliešovce (od r. 2018)

Počet členov

Zo štúdie pre nové usporiadanie mal HOS v Nitrianskom kraji 399 a Banskobystrickom kraji 6 827, čiže spolu 7 226 členov.
Chaumont-sur-Loire

Poloha

Obec má rozlohu 26,84 km². Najvyšší bod je položený 114 m n. m. a najnižší bod 61 m n. m.

Obyvateľstvo

Počet obyvateľov obce je 1 075 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villemaur-sur-Vanne

Poloha

Obec má rozlohu 19,65 km². Najvyšší bod je položený 232 m n. m. a najnižší bod 120 m n. m.

Obyvateľstvo

Počet obyvateľov obce je 494 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katedrála Najsvätejšej Trojice (Drážďany)

Katedrála Najsvätejšej Trojice (nem. Kathedrale Sanctissimae Trinitatis - Kathedrale der heiligsten Dreifaltigkeit) v nemeckom meste Drážďany je rímskokatolícka katedrála Drážďanskej diecézy.

Dejiny

Katedrálu dal postaviť ako chrám pre potreby rímskokatolíckej komunity v Sasku kurfirst Friedrich August II. Paradoxom bolo, že v prevažne protestantskej krajine bol panovnícky dvor rímskokatolíckeho vierovyznania. Chrám bol postavený v rokoch 1739 až 1755. Počas náletu vo februári 1945 bol výrazne poškodený. Po druhej svetovej vojne prebehla jeho rozsiahla rekonštrukcia.

Architektúra

Katedrála je postavená v štýle neskorého baroka. Vybudovaná bola podľa projektu talianskeho umelca Gaetana Chiaveriho. Hlavná veža katedrály dosahuje výšku 86 metrov. V kostole sa nachádza aj rodinná hrobky katolíckych kurfirstov Saska.
Krásna Galatea

Krásna Galatea (Die schöne Galathée) je opereta v jednom dejstve, ktorú zložil Franz von Suppé. Premiéra sa konala 9. septembra 1865 v Carl Theater vo Viedni, . Libreto napísal Poly Henrion (v spolupráci so skladateľom), v nemeckom jazyku. Text je prepracovaný z francúzskej komickej opery Galathée (1852) od Victora Massés.
Opereta bola nielen prvým autorovým svetovým úspechom, ale aj prvým svetovým úspechom Viedenskej operety.

Obsah

Sochár Pygmalion vytvorí mramorovú sochu Galatey, ktorá je taká krásna, že sa do svojho diela zamiluje a preto ju obmietne predať svojmu mecenášovi, ktorým je zlatník Mydas. Poprosí Venušu, bohyňu lásky, aby soche vdýchla život. Venuša vypočuje jeho prosby a socha ožije. Avšak Galatea je svojráznym stvorením, ktorá si chce užívať nový život plnými dúškami. Pygmaliona podvedie s jeho sluhom Ganymedom, ktorý je k nej oveľa milší a ani Mydas jej nie je ľahostajný, pretože jej ponúka drahocenné šperky. Keď Pygmalion prichytí Galateu v kompromitujúcej situácii, je z jej správania natoľko znechutený, že požiada Venušu, aby z nej opäť urobila sochu. Galatea sa opäť mení na sochu spolu so šperkami, ktoré jej daroval Mydas. Ako isté zadosťučinenie mu ju Pygmalion už teraz neváha predať.
Európska faustbalová asociácia

História

EFA vznikla v novembri 2015 na zasadnutí Medzinárodnej faustbalovej asociácie počas konania Majstrovstiev sveta 2015 v argentínskom meste Villa General Belgrano. Medzi piatich zakladajúcich členov, ktorí sa MS 2015 zúčastnili, patrili Nemecko, Rakúsko, Švajčiarsko, Česko a Taliansko. Zároveň si zvolili aj svojho prvého prezidenda, ktorým sa stal Švajčiar Franco Giori.